Musiyum Liem Haritage

Musiyum Warisan Liem (carakan: ꦩꦸꦱꦾꦶꦪꦸꦩ꧀​ꦮꦫꦶꦱꦤ꧀​ꦭꦶꦩ꧀) dumunung ing Marga Èrlangga, Désa Sumberja, Kecamatan Rembang, Kabupatèn Rembang, Jawa Tengah 59215 minangka bangunan sing wis didandani lan diowahi dadi musiyum kanggo nglestarèkaké sujarah paseduluran antarané bangsa Tionghoa lan Jawa ing tlatah kasebut.

 Sujarah 
Gedhong sing digunakaké minangka musiyum iki wis ngadeg luwih saka rong atus taun. Sadurungé didadèkaké musiyum gedhongan iki dadi omahé Kapitèn Liem Tjay Sing, lurah bangsa Tionghoa ing Rembang sing kaduga wis diadegaké saka taun 1850an. Banjur dinggo dadi Dalem Ngibadah kawula Budha sing diwènèhi jeneng "Vihara Karunia Catra"

Dedandanan gedhong musiyum iki diwiwiti ing taun 2018 awit yasané Udaya Halim, sawijining plestari budaya lan seduluré Bhanté Sri Mahathéra Pannavaro, minangka sing nduwèni lan balané sing mandhegani Musiyum Bèntèng Haritagé. Sawisé meh rong atus taun ora diurus, wewangunan iki banjur didandani limang taun lan diresmikaké tanggal 11 Novèmber 2023. Gedhong iki makili warisan pradaban lan sumangat guyub antarané bangsa Jawa lan Tionghoa nalika ngadhepi koloniyalisme Walanda.

Presménan Liem Heritage Rembang dislenggarakaké tanggal 11 Novèmber 2023. Ing kalodhangan iku Kapolrès Rembang, AKBP Dhanang Bagus Anggoro SIK, MH; Prof. Pieter Carry, ilmuwan saka Universitas Oxford; Ketuwa AMI Pusat, Bapak Bambang; Kepala Dhinas Kabudayan lan Pariwisata Kabupatèn Rembang, Kepala Bale Palestarènan lan Kabudayan Pusat; Danramil 01/Rbg Kab. Kav. Supriyanto, Kapolsèk Rembang AKP Al Sutikna, SH, MH; Lurah Désa Sumberja, tokoh Tionghoa sakabupaten Rembang, masyarakat budaya, Babinsa lan Polmas Desa Sumberja teka.

 Isi Musiyum 
Musiyum Warisan Liem iki ngemot poto-poto tokoh-tokoh Jawa Tionghoa sing nduwèni yasa ing prejuangan nglawan VOC saka taun 1740 nganti 1753. Gedhong iki dadi seksi bisu saka perang sing methuaké bala lintas bangsa kanggo nglawan pangwasa koloniyal Walanda nalika semana. Tingalan-tinggalan prejuangan iki saiki diawètaké ing wujud dhokumèntasi visual, ing wujud poto-poto sujarah sing ditampilaké ing tembok omah. Pameran foto kasebut menehi gambaran babagan perlawanan sengit saka warga lokal nglawan impèriyalisme, lan nandheske kalungguhan omah iki minangka papan pandhidhikan uga minangka pangurmatan kanggo sumangat prelawanan lan solidaritas antara bangsa-bangsa ing Nusantara.

 Rujukan 

Kategori:WikiWastra